ประกาศเรื่อง การขอความเห็นชอบและการให้ความเห็นชอบผู้บริหารของบริษัทหลักทรัพย์ซึ่งเกิดจากการแยกการประกอบธุรกิจเงินทุนและธุรกิจหลักทรัพย์ออกจากกันบริษัทหลักทรัพย์ซึ่งเกิดจากการควบบริษัทเข้ากัน หรือบริษัทหลักทรัพย์ลูกที่ อธ. 2/2542โดยที่มาตรา 104 วรรคหนึ่ง แห่งพระราชบัญญัติหลักทรัพย์และตลาดหลักทรัพย์พ.ศ. 2535 บัญญัติว่า การแต่งตั้งบุคคลเป็นกรรมการหรือผู้จัดการบริษัทหลักทรัพย์ จะกระทําได้ต่อเมื่อบริษัทหลักทรัพย์ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์แล้วเพื่อลดขั้นตอนและความซ้ําซ้อนในการขอความเห็นชอบและการให้ความเห็นชอบบุคคลที่จะทําหน้าที่ต่อเนื่องเป็นผู้บริหารของบริษัทหลักทรัพย์ซึ่งเกิดจากการแยกการประกอบธุรกิจเงินทุนและธุรกิจหลักทรัพย์ออกจากกัน บริษัทหลักทรัพย์ซึ่งเกิดจากการควบบริษัทเข้ากัน หรือบริษัทหลักทรัพย์ลูก สํานักงานคณะกรรมการกํากับหลักทรัพย์และตลาดหลักทรัพย์จึงกําหนดแนวปฏิบัติในเรื่องดังกล่าวไว้ดังต่อไปนี้ข้อ 1 ในประกาศนี้"ผู้บริหาร" หมายความว่า บุคคลที่บริษัทหลักทรัพย์ตั้งหรือยอมให้เป็นหรือทําหน้าที่กรรมการหรือผู้จัดการ"บริษัทหลักทรัพย์เดิม" หมายความว่า บริษัทเงินทุนหลักทรัพย์ก่อนการแยกการประกอบธุรกิจเงินทุนและธุรกิจหลักทรัพย์ออกจากกัน หรือบริษัทหลักทรัพย์ก่อนการควบบริษัทเข้ากันไม่ว่าบริษัทหลักทรัพย์นั้นจะได้รับใบอนุญาตประกอบธุรกิจเงินทุนอยู่ด้วยหรือไม่ แล้วแต่กรณี"บริษัทใหม่" หมายความว่า บริษัทหลักทรัพย์ใหม่ หรือบริษัทหลักทรัพย์ลูก"บริษัทหลักทรัพย์ใหม่" หมายความว่า บริษัทหลักทรัพย์ซึ่งเกิดจากการแยกการประกอบธุรกิจเงินทุนและธุรกิจหลักทรัพย์ออกจากกัน หรือบริษัทหลักทรัพย์ซึ่งเกิดจากการควบบริษัทเข้ากันไม่ว่าบริษัทหลักทรัพย์นั้นจะได้รับใบอนุญาตประกอบธุรกิจเงินทุนอยู่ด้วยหรือไม่แล้วแต่กรณี"บริษัทหลักทรัพย์ลูก" หมายความว่า บริษัทหลักทรัพย์ซึ่งถูกจัดตั้งขึ้นใหม่และถูกถือหุ้นในขั้นเริ่มแรกโดยบริษัทหลักทรัพย์ซึ่งเกิดจากการควบบริษัทเข้ากัน"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์- 2 -ข้อ 2 แนวปฏิบัติตามประกาศนี้ใช้สําหรับการขอความเห็นชอบผู้บริหารของบริษัทหลักทรัพย์ ซึ่งต้องเข้าเกณฑ์ทั้งหมดดังต่อไปนี้(1) *การดํารงตําแหน่งต่อเนื่อง* บุคคลที่จะขอรับความเห็นชอบเป็นผู้บริหารของบริษัทใหม่ต้องเป็นผู้บริหารของบริษัทหลักทรัพย์เดิม โดย ณ เวลาที่ขอความเห็นชอบนั้นบุคคลดังกล่าวยังคงเป็นผู้บริหารของบริษัทหลักทรัพย์เดิมอยู่ก่อนการเข้าดํารงตําแหน่งในบริษัทใหม่(2) *ระดับตําแหน่งในบริษัทใหม่* บุคคลที่จะดํารงตําแหน่งในบริษัทใหม่ต้องมีคุณสมบัติที่อยู่ในกลุ่มคุณสมบัติเดียวกันหรือกลุ่มคุณสมบัติที่ต่ํากว่าตําแหน่งซึ่งบุคคลนั้นเคยดํารงอยู่ในบริษัทหลักทรัพย์เดิม โดยพิจารณาตามประกาศคณะกรรมการกํากับหลักทรัพย์และตลาดหลักทรัพย์ว่าด้วยเรื่อง คุณสมบัติและลักษณะต้องห้ามอย่างอื่นของผู้บริหารของบริษัทหลักทรัพย์ ดังกรณีต่อไปนี้(ก) บุคคลซึ่งดํารงตําแหน่งผู้จัดการที่บริษัทหลักทรัพย์เดิมจะไปดํารงตําแหน่งผู้จัดการ หรือกรรมการ (มีอํานาจในการจัดการ) หรือกรรมการ (ไม่มีอํานาจในการจัดการ) ที่บริษัทใหม่(ข) บุคคลซึ่งดํารงตําแหน่งกรรมการ (มีอํานาจในการจัดการ) ที่บริษัทหลักทรัพย์เดิมจะไปดํารงตําแหน่งกรรมการ (มีอํานาจในการจัดการ) หรือกรรมการ (ไม่มีอํานาจในการจัดการ)ที่บริษัทใหม่(ค) บุคคลซึ่งดํารงตําแหน่งกรรมการ (ไม่มีอํานาจในการจัดการ) ที่บริษัทหลักทรัพย์เดิมจะไปดํารงตําแหน่งกรรมการ (ไม่มีอํานาจในการจัดการ) ที่บริษัทใหม่(3) *ลักษณะต้องห้ามของผู้ดํารงตําแหน่ง* บุคคลที่จะขอรับความเห็นชอบไม่มีลักษณะต้องห้ามตามที่กําหนดในมาตรา 103 แห่งพระราชบัญญัติหลักทรัพย์และตลาดหลักทรัพย์ พ.ศ. 2535และประกาศคณะกรรมการกํากับหลักทรัพย์และตลาดหลักทรัพย์ที่ออกตามมาตรา 103 (9) และ (10)แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และ(4) *การยื่นขอความเห็นชอบ* บริษัทใหม่ต้องยื่นหนังสือขอความเห็นชอบการแต่งตั้งบุคคลเป็นผู้บริหารของบริษัทใหม่ต่อสํานักงานก่อนวันที่บริษัทใหม่ได้รับอนุญาตให้ประกอบธุรกิจหลักทรัพย์ ทั้งนี้ ในกรณีที่บริษัทใหม่เกิดจากการควบบริษัทเข้ากัน ผู้ยื่นคําขออาจเป็นบริษัทหลักทรัพย์เดิมก็ได้ข้อ 3 การขอความเห็นชอบบุคคลใดเป็นผู้บริหารของบริษัทหลักทรัพย์ที่เป็นไปตามหลักเกณฑ์ที่กําหนดในข้อ 2 ให้ถือว่าสํานักงานให้ความเห็นชอบการแต่งตั้งบุคคลดังกล่าวเป็นผู้บริหารตั้งแต่วันที่บริษัทใหม่ได้รับอนุญาตให้ประกอบธุรกิจหลักทรัพย์ประกาศ ณ วันที่ 17 กุมภาพันธ์ พ.ศ. 2542(นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์